open-index/open-wikipedia-markdown huggingface dataset:
Lasse Klein

**Lasse Klein** (født 1950) er en færøysk politiker.

Han er utdannet i handelsfag og var ansatt som sekretær i Føroya Kommunufelag fra 1973 til 1978. Han etablerte avisen *[[Oyggjatíðindi]]*, der han selv var redaktør fra 1978 til 1982. Han har senere arbeidet med regnskap og revisjon.

I 1970-årene var Klein med på å etablere Sjálvstýrisflokkurins sentrale organisasjon samt ungdomsorganisasjonen Unga Sjálvstýri.

Han var medlem av Færøyenes landsstyre (regjering) med ansvar for kultur- og samferdselssaker fra 1985 til 1989, innvalgt på Lagtinget fra Eysturoy valgkrets fra 1988 til 1998 og lagtingsformann fra 1993 til 1994.

I 1994 brøt han med Sjálvstýrisflokkurin, og sørget slik for at Marita Petersens regjering mistet sitt flertall. Klein meldte seg inn i Kristiligi Fólkaflokkurin, som han representerte i sin siste periode på Lagtinget.

Klein gikk tilbake til Sjálvstýrisflokkurin i 2001. I 2014 ble han ansatt som partisekretær.

## Referanser
Kabir Bedi

**Kabir Bedi** (født 16. januar 1946 i Lahore i Britisk India) er en indisk skuespiller. 

Han er mest kjent som *Sandokan* i den indiske fjernsynsserien Sandokan, og *Gobinda* i James Bond-filmen *[[Octopussy]]* fra 1983.

Bedi kommer fra en sikh-familie fra Mumbai. Han bor i London og Mumbai.

## Referanser


## Eksterne lenker
* 
*
Alectryon

**Alectryon** er en planteslekt av busker og løvtrær i såpebærfamilien (Sapindaceae). Den tilhører hovedgruppen av såpebærplanter – dvs den store underfamilien Sapindoideae som omfatter ca. 135 av familiens anslått 140 arter. 
Slektens arter finnes i alt fra tørre savanner til regnskog i Australia, og Sørøst-Asia. Artene er busker eller trær opp til 30 meter, og har læraktige blader som holder på fuktigheten.

## Eksterne lenker
*
Villi Sørensen

**Vilhelm Martin Sørensen** (1923–1970) var en færøysk lærer, redaktør og sosialdemokratisk politiker (Jv.).

Han vokste opp på Viðareiði, hvor familien drev butikkhandel. Han var også til sjøs. Han gikk Føroya Læraraskúli fra 1950 til 1954 og arbeidet deretter som folkeskolelærer i Klaksvík. Han var samtidig redaktør for det sosialdemokratiske presseorganet *[[Sosialurin]]* fra 1950 til 1968.

I november 1968 ble Villi Sørensen utnevnt til minister for fiskeri- og samferdselsspørsmål i Kristian Djurhuus’ tredje regjering. Sørensen døde brått nyttårsdagen i 1970.

## Referanser
Raven

**Raven** er et engelsk heavy metal-band, kjent som deltaker i New Wave of British Heavy Metal-bevegelsen. De hadde en hit med sangen «On and On», og de refererer til musikken sin som «atletisk rock». 

Bandet ble startet i 1975 i Newcastle, av brødrene John og Mark Gallagher. De signerte med Neat Records, og de ga ut debutalbumet *Rock Until You Drop* i 1981. De fikk kontrakt med Megaforce Records og turnerte med Metallica og Anthrax tidlig på 1980-tallet. De signerte senere med Atlantic Records.

## Diskografi
**[[Studioalbum]]**
**Rock Until You Drop* (1981) 
**Wiped Out* (1982)
**All for One* (1983)
**Stay Hard* (1985)
**The Pack Is Back* (1986)
**Life's a Bitch* (1987)
**Nothing Exceeds Like Excess* (1988)
**Architect of Fear* (1991)
**Glow* (1994)
**Everything Louder* (1997)
**One for All* (2000)
* *Walk Through Fire* (2009)
* *ExtermiNation* (2015)
* *Metal City* (2020)
* *Leave ‘Em Bleeding* (2022)

**[[Konsertalbum]]**
**Live at the Inferno* (1984)
**Destroy All Monsters/Live in Japan* (1996)
**Screaming Murder Death from Above: Live in Aalborg* (2019)

**[[Samlealbum]]**
**Unreleased Tracks* (1990)
**Raw Tracks* (1999)
**All Systems Go!: The Neat Anthology* (2002)

**[[extended play|EP-er]]**
**Mad* (1986)
**Heads Up!* (1991)

## Referanser


## Eksterne lenker
* 
*
Bizonula

***Bizonula*** er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.

## Eksterne lenker
*
Atalaya (botanikk)

** Atalaya** er en planteslekt med 11 arter av busker og løvtrær  i såpebærfamilien (Sapindaceae). Den tilhører hovedgruppen av såpebærplanter, dvs den store underfamilien Sapindoideae som omfatter ca. 135 av familiens anslått 140 arter.

Artene voksetr i Australia, men to arter er tropiske i Afrika og Malesia. 

## Eksterne lenker
*
Dipteronia

* *[[Dipteronia dyeriana]]*
* *[[Dipteronia sinensis]]*

***Dipteronia*** er en planteslekt i lønnefamilien (Sapindaceae). Den står nært lønneslekta (*Acer*), og de to slektene ble tidligere regnet til en egen familie, Aceraceae.

Artene er lave, løvfellende trær. De har tvekjønnede og rene hannblomster på samme plante (andromonøci). Bladene er ulikefinnede. Likheter med lønneslekta er at bladene har stilk og sitter motsatt og at blomstene har fem begerblad, fem kronblad, nektarskive, åtte pollenbærere, to fruktblad med to frøemner i hver og vingede, parvise frukter. Slektene skilles lett på frukten (samaraen); hos *Dipteronia* sitter frøet i midten, og det er helt omgitt av vingen.

I nåtida er slekta endemisk for sentrale og sørlige Kina der det finnes to arter: *[[Dipteronia dyeriana]]* og *[[Dipteronia sinensis]]*. De vokser i løvfellende skog, som regel 1450–2400 moh, av og til ned til 1000 moh.

De eldste fossilene av *Dipteronia* er fra paleocen og er funnet i Wyoming i vestlige Nord-Amerika og i Russlands fjerne østen. Mange fossiler er funnet i vestlige Nord-Amerika i perioden fram til tidlig oligocen. *Dipteronia* døde ut i verdensdelen i samme tidsrom som *[[Craigia]]*, *[[Duetre|Davidia]]*, *[[Euptelea]]* og *[[Hovenia]]*, sannsynligvis på grunn av klimaendringer. Det eneste fossilet fra Kina er fra tidlig oligocen. I Europa er det ikke funnet fossiler av slekta. Alle fossilene er ganske like og regnes til arten *Dipteronia brownii*.

## Referanser


## Eksterne lenker

*
Taqiyya

**Taqiyya** er innen islam begrepet som legitimerer det å skjule eller å lyve om sin egen tro. Tanken er at dette gjøres i angst, under tvang eller i fare for død og liv, og at det er derfor *[[halal]]* (tillatt) dersom man er i fare. Konseptet *taqiyya* blir også av enkeltpersoner i Vesten tolket som at muslimer lyver om religionen sin slik at den andre parten skal bli tiltrukket av religionen. I noen debatter brukes begrepet videre om en påstått generell undergravelse av vestlige sosiale institusjoner.

Enkelte muslimer regner *taqiyya* som forbudt, *[[harām]]* (motsatt av *halal*). Det er derfor bestridt om islam tillater muslimer å lyve.

*Taqiyya* er et arabisk ord, og begrenser seg ikke nødvendigvis til islam. Rent bokstavelig betyr det «å skjule eller lyve om sin egen tro, ideer, meninger, følelser, overbevisning eller strategi i overhengende fare, nå eller senere tid, for å spare seg selv for psykiske eller fysiske skader».

I henhold til sunni islam er det forbudt å bruke taqiyya, fordi det å lyve blir ansett som syndefullt og ikke lov i islam. Mens shiaisme tillater å bruke taqiyya, å lyve til andre mennesker for å invitere dem til sitt eget trossystem.

## Referanser
Valdajsjøen

**Valdajsjøen** (russisk: Валдайское озеро - *Valdajskoje ozero*; Валдай) er en innsjø midt i Valdajhøydene i Novgorod oblast i Russland. Innsjøen har et areal på 19,7 km² uten øyer. Innsjøen er i snitt 12 meter dyp og på det dypeste 60 meter. Den fryser til tidlig i desember og er isdekt til tidlig i mai. Byen Valdaj ligger ved bredden av innsjøen. På en av øyene i innsjøen ligger Iverskij kloster.

## Referanser


## Eksterne lenker
*
Team Capinordic

**Team Caprinordic** var et dansk kontinentallag i landeveissykling. Laget ble lagt ned etter 2009-sesongen.

## Ryttere fra 2009
* Nikola Aistrup
* Fredrik Ericsson
* Morten Høberg
* Casper Jørgensen
* Jonas Aaen Jørgensen
* Daniel Kreutzfeldt
* Andreas Lindén
* Jens Erik Madsen
* Martin Pedersen
* Lucas Persson
* Rasmus Guldhammer
* Thomas Guldhammer
* Thomas Riber-Sellebjerg
* Kristian Sobota
* Christofer Stevenson
* Troels Vinther
* Niki Østergaard

## Referanser

 


## Eksterne lenker
* Lagets hjemmesider
Den forenede europeiske venstrefløy/nordiske grønne venstre

**Den forenede europeiske venstrefløy/nordiske grønne venstre (GUE/NGL)** (dansk: Den Europæiske Venstrefløjs Fællesgruppe/Nordisk Grønne Venstre) er en politisk gruppe i Europaparlamentet bestående av demokratiske sosialister, øko-sosialister og kommunister. 

GUE/NGL består av undergruppene *European United Left* (med en kjerne av partier som er med i Det europeiske venstrepartiet og en periferi av små venstrepartier uten tilknytning til noe parti på europeisk nivå) og *Nordic Green Left*, som består av Europaparlamentsmedlemmer fra svenske og finske partier som er medlem av Nordic Green Left Alliance. 

Antallet medlemmer av Europaparlamentet kan i perioder komme under det bestemte maksimum. Dersom et medlem av parlamentet fratrer, blir ekskludert eller dør, blir hen erstattet i henhold til nasjonale regler.
## Referanser


## Eksterne lenker
* 
*
Baron von Münchhausen

**Baron von Münchhausen**, egentlig **Hieronimus Karl Friedrich Freiherr von Münchhausen** (1720–1797) var en tysk friherre (baron), offiser og anekdoteforteller.

## Bakgrunn og skrøner
Münchhausen deltok som tysk kavaleriløytnant og kyrassér i russisk tjeneste i felttoget mot tyrkerne i Det ottomanske riket i 1740 og 1741. Han ble i 1750 beskikket til rittmester.

Som lidenskapelig jeger og fargerik selskapsmann ble Münchhausen kjent i Hannover for å fortelle fantastiske historier fra sine reiser, jakt- og krigseventyr. Disse fortellingene, som ble kalt *münchhausiader*, ble spredt videre blant folk og udødeliggjort av Kassel-professoren Rudolf Erich Raspe som gav ut *Baron Munchausen's narrative of his marvellous travels and campaigns in Russia*  i 1785 i landflyktighet i London. Raspe knyttet Münchhausen til en rekke skrøner av eldre opphav. Anekdotesamlingen ble oversatt til tysk året etter og seinere utvidet av dikteren Gottfried August Bürger. Historiene har siden kommet på mange språk og i ulike varianter. 

De fantasifulle historiene om baron von Münchausen har blitt filmatisert flere ganger, blant annet i Josef von Bákys storslagne fargefilm *[[Münchhausen (film)|Münchhausen]]* (1943), i Karel Zemans eksperimentelle *[[Baron Prášil]]* (1961) og i Terry Gilliams *[[The Adventures of Baron Munchausen]]* (1988). 

Münchhausens opplevelser er blitt behandlet i billedkunsten nesten like ofte som den spanske klassikeren Don Quijote, men den endelige visuelle stilen skyldes særlig en eventyrutgave fra 1862 illustreret av franskmannen Gustave Doré.

Hosemann Münchhausen 09.png|Skrønemakeren Münchhausen som trekker seg selv og hesten opp av ei myr etter hårpisken er et typisk motiv fra baronens utrolige anekdoter. Bokillustrasjon av Theodor Hosemann (1807–1875)
Munchausen by Gustave Dore (31030896).jpg|Münchhausen karikert av Gustave Doré.
Münchhausen-Bodenwerder.jpg|Fonteneskulptur i Bodenwerder som forestiller Münchhausen og hans halve hest

## Norsk utgave
Første norske utgave av Münchausens historier kom i 1887 under tittelen *Baron von Münchhausens vidunderlige historier og eventyr*. Den inneholdt 151 illustrasjoner av Gustave Doré.

* I. Reisen i Rusland og til St. Petersburg
* II. Jagthistorier
* III. Om baron Münchhausens hunde og heste
* IV. Baron Münchhausens eventyr i krigen mot tyrkerne
* V. Baron Münchhausens eventyr under hans tyrkiske fangenskap
* VI. Første eventyr tilsjøs 
* VII. Det andet sjøeventyr	
* VIII. Det tredie sjøeventyr	
* IX. Det fjerde sjøeventyr	
* X. Det femte sjøeventyr	
* XI. Det sjette sjøeventyr	
* XII.	Det syvende sjøeventyr	
* XIII. Baronen gjenoptar sin fortælling
* XIV. Ottende sjøeventyr	
* XV.	Niende sjøeventyr
* XVI. Tiende sjøeventyr. Den anden reise til maanen	
* XVII. Reisen gjennem jorden og andre merkværdige eventyr	

## Se også
* Münchhausens syndrom,  sykdomsatferd der pasienten har fantastiske historier om symptomene
* Münchhausens syndrom by proxy, atferd der omsorgspersoner skader noen de passer på, for selv å få oppmerksomhet

## Referanser


## Eksterne lenker
* 
*
P.C. Jersild

**Per Christian Jersild** (født 14. mars 1935 i Katrineholm i Södermanlands län) er en svensk forfatter og lege. Han er æresdoktor ved Uppsala universitets medisinske fakultet og ved Kungliga Tekniska högskolan og medlem av Kungliga Vetenskapsakademien. 

P.C. Jersild ble født i en middelklassefamilie og vokste opp i Bromma. Han har arbeidet som lege, først og fremst innen psykiatri og sosialmedisin, men siden 1977 har han vært forfatter på heltid. Den første boken hans var *Räknelära*, som han fikk publisert i 1960, 25 år gammel. Da hadde han allerede skrevet i ti år. Hittil har han skrevet 39 bøker, som oftest med fokus på samfunnskritikk. *[[Barnens ö (bok)|Barnens ö]]* er den boken han er mest kjent for, ikke minst fordi den har blitt filmatisert (1980). Den handler om den elleveårige Reine som lurer seg unna et opphold på en barnekoloni og i stedet blir værende i Stockholm. En annen nevneverdig bok er *[[Babels hus]]*, også den filmatisert. Den handler om den upersonlige behandlingen av pasienter på moderne sykehus. Nevnes kan også kortfilmen *[[Badhuset (1989)|Badhuset]]* (1989), som bygger på Jersilds novelle med samme navn.

Jersild har også skrevet Science Fiction-fortellinger, for eksempel *En levande själ* (1980), som er en monolog av en hjerne som er operert ut av kroppen.

Jersild har skrevet kronikker for Dagens Nyheter siden 1987. Han er fetter til Margareta Jersild. I 2009 ble han innvalgt i styret for förbundet Humanisterna.

## Bibliografi

## Priser og utmerkelser (utvalg)

## Referanser


## Eksterne lenker
* 
* 
*  P.C. Jersild, fra ki.se
Billia

* *[[Billia hippocastanum]]*
* *[[Billia rosea]]*

***Billia*** er en planteslekt i lønnefamilien (Sapindaceae). Den står nært hestekastanjeslekta (*Aesculus*), og de to slektene ble tidligere regnet til en egen familie, hestekastanjefamilien (Hippocastanaceae).

Artene er opptil 30 m høye trær, som kan være løvfellende eller eviggrønne avhengig av forholdene. Bladene er trekoblete. Småbladene er læraktige, helrandede, glatte og eggformede eller elliptiske, og de har en dryppspiss. Blomsterstanden er en iøynefallende, opptil 25 cm lang topp. De fargerike blomstene har 5 røde eller purpur begerblad, 4–5 røde eller hvite kronblad med gul eller rosa basis og 6–8 pollenbærere. Frukten er en 5–8 cm lang kapsel som inneholder 1–3 mørkebrune eller svarte frø.

*Billia* omfatter to arter som er utbredt i tropisk Amerika. *[[Billia hippocastanum]]* vokser fra Oaxaca og Veracruz i Mexico sørover til Costa Rica. *[[Billia rosea]]* finnes fra Costa Rica sør- og østover til Ecuador og Venezuela. *Billia rosea* ble tidligere kalt *Billia columbiana*.

## Litteratur
* 
* 
* 

## Eksterne lenker

*
Handeliodendron bodinieri

***Handeliodendron bodinieri*** er en planteart i lønnefamilien (Sapindaceae). Den er den eneste arten i sin slekt.

Den er et løvfellende tre eller busk som blir opptil 15 m høy. Bladene er håndkoblete med 5 helrandede småblad. Hovedbladstilken er 4–11 cm lang, og sidestilkene er 0,1–1,5 cm lange. Småbladene er avlange, 3–12 cm lange, og 1,5–6,5 cm brede. Begge sider av bladene har iøynefallende brune eller røde kjertler. Blomsterstanden er en 5–7,5 cm lang topp. Blomstene har 4–5 gule eller hvite kronblad. Fruktknuten har en lang gynofor. Frukten er en oransjebrun kapsel som inneholder 1–5 skinnende svarte frø.

*Handeliodendron bodinieri* er endemisk for Kina der den er utbredt i nordvestlige Guangxi og sørlige Guizhou. Arten vokser i skog, skogkanter, lysninger og fjellsprekker i kalkfjell 500–1200 moh.

Arten ble først beskrevet av Hector Léveillé som plasserte den i *[[Sideroxylon]]*. Alfred Rehder flyttet i 1935 arten til den monotypiske slekta *Handeliodendron* i Sapindaceae. I moderne systematikk basert på genetiske studier er *Handeliodendron* plassert i stammen Hippocastaneae som søsterarten til en gruppe som består av hestekastanjeslekta (*Aesculus*) og *[[Billia]]*.

## Litteratur
* 
* 

## Eksterne lenker
*
Ulrich av Württemberg (hertug)

**Hertug Ulrich av Württemberg** (født 8. februar 1487 i Reichenweier i Elsass, død 6. november 1550 i Tübingen) etterfulgte slektningen Eberhard II som hertug av Württemberg i 1498 og ble erklært myndig i 1503.

## Referanser
Smelophyllum

** ''Smelophyllum'' ** er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.

## Eksterne lenker
*
Xanthoceras sorbifolium

***Xanthoceras sorbifolium*** er en løvfellende busk eller et lite tre i lønnefamilien (Sapindaceae). Den er søsterarten til resten av familien og plasseres som eneste art i underfamilien Xanthoceroideae.

Den blir 2–5 m høy. Greinene er rødbrune, kraftige og snaue. Bladene er 15–30 cm lange og ulikefinnete med 4–8 par småblad. Småbladene er tilspissede, sagtannete, 2,5–6 cm lange og 1,2–2 cm brede. Undersiden er håret og oversiden snau eller håret langs midtnerven. Endesmåbladet er som regel trefliket.

Arten har hannblomster og tvekjønnede blomster på samme plante, men ikke i samme blomsterstand. Blomstene har 5 begerblad, 5 hvite kronblad og 8 pollenbærere. Frukten er en kapsel som sprekker opp i tre deler. Den inneholder svarte, skinnende frø som er 1,8 cm i diameter og minner om små hestekastanjer.

*Xanthoceras sorbifolium* er utbredt i nordlige Kina (Gansu, Hebei, Henan, Indre Mongolia, Ningxia, Shaanxi, Shandong og Shanxi) og i Korea. Den dyrkes av og til i hager.

## Galleri

Xanthoceras sorbifolia, Arnold Arboretum - IMG 6061.JPG|Vekstform
Xanthoceras sorbifolia, Arnold Arboretum - IMG 6057.JPG|Blomsterknopper
Xanthoceras sorbifolium2.jpg|Blomster
Xanthoceras sorbifolium kz1.jpg|Bladverk
Xanthoceras sorbifolium 01.JPG|Frukt
Xanthoceras sorbifolium 03.JPG|Frø


## Litteratur
* 
* 

## Eksterne lenker
*
Charroux-klosteret

**Charroux-klosteret** (fransk *Abbaye Saint-Sauveur de Charroux*) var et benediktinerkloster i La Marche i Poitou på grensen av Aquitaine. Det ligger i en liten dal i nærheten av regionen Charente. 

## Historie
Det var i sin tid et av de mest betydningsfull benediktinerklostre i Frankrike i løpet av middelalderen. Det ble grunnlagt av grev Roger av Limoges i 785 og ble beskyttet av kong Karl den store.

Kirkerådet i Charroux ble holdt i 989 som ble sammenkalt under beskyttelse av hertugen av Aquitaine og greven av Poitiers, Vilhelm IV, kalt «Fierebras» (*Sterk-arm*).

Det ble brent i 1422 under hundreårskrigen. En av de betydelige abbedene var Jean Chaperon, virksom fra 1444 til 1473.

Under hugenottkrigen (fransk *Guerres de Religion*, religionskrigen) ble klosteret herjet av Roger de Carbonnière. Det ble avgjørende for institusjonen, og det ble aldri gjenopprettet. Klosteret ble helt forlatt i 1762 og det ble solgt som nasjonal eiendom i 1790 og kirken lå da i ruiner. Stein fra anlegget ble solgt som skrap, men familien Loyzeau de Grandmaison, som da eide det eneste gjenværende tårnet, sto imot truslene fra kommunen fra å få det revet som en fare for omgivelsene. På begynnelsen av 1800-tallet økte interessen for bevarelse ved *Société des antiquaires de l'Ouest* og anlegget ble klassifisert i 1840 da staten gikk inn som eier.

## Arkitektur
Den store klosterkirken ble reist på 1000-tallet som en fortsettelse av karolingske arkitekturen. Hva som er igjen viser at det omgav en storartet rotunde, en rund bygning, komponert av tre konstruksjoner som var dedikert *Vår frelser*. I dag er det bare et åttekantede tårn igjen av rotunden som fortsatt står. Det blir kalt for «La tour Charlemagne» (*Karl den stores tårn*). Kapittelhuset er fra 1400-tallet og er det eneste levningen igjen etter klosterbygningene. Den består av skulpturer fra en gotisk portal.

## Referanser
Dodonaea

** ''Dodonaea'' ** er en planteslekt i såpebærfamilien (Sapindaceae). Enkelte forskere har regnet slekten til en egen familie, Dondonaeoiceae, men denne gruppen (Dondonaeoideae) regnes i APG II-systemet (siden 2003) til såpebærfamilien.

## Eksterne lenker
*
Ian Astbury

**Ian Robert Astbury** (født 14. mai 1962 i Heswall, Merseyside) er en britisk musiker kjent som vokalist i The Cult.

Han var i flere band før han flyttet til Bradford og startet bandet «Southern Death Cult» i 1981. Bandet ble oppløst i 1983, og sammen med gitarist Billy Duffy, bassist Jamie Stewart og trommeslager Ray Mondo, startet han bandet «Death Cult» samme år. De byttet så navn til «The Cult».

I 2000 ga han ut soloalbumet *Spirit\Light\Speed* på Beggars Banquet Records.

I 2002 startet originale medlemmer av The Doors, keyboardist Ray Manzarek og gitarist Robby Krieger, en ny versjon av The Doors; «The Doors of the 21st Century» med Astbury som vokalist. De byttet så navn i 2005 til «Riders on the Storm».

## Referanser


## Eksterne lenker
* 
*
Heftyeterrassen

**Heftyeterrassen** er et boligkompleks på Gimlehøyden på Frogner i Oslo. Det har adresse Thomas Heftyes gate 42. Komplekset ble gjennombruddet til Norges første kvinnelige arkitekt Lilla Hansen, og har trekk både av nybarokk og jugend.

Heftyeterrassen ble oppført av «Byggeselskapet av 1910» i perioden 1911 til 1913.  Komplekset inneholder et tredvetalls leiligheter fra 120 til 300 m².

Bygningen har fire etasjer med høy kjeller, og ligger i fallende terreng. Fasadene er i pusset tegl og har høye skråtak. Fasaden deles opp av risalitter, og hjørnepartiene har høye gavler og brukket tak. Balkongene er varierte og har smijernsrekkverk.

Et spesielt trekk ved Heftyeterrassen er inngangspartiene med boder (opprinnelig skiboder) innpasset i arkitekturen.

## Referanser


## Eksterne lenker
* 
*
Spisestedet Feinschmecker

**Spisestedet Feinschmecker** er en gourmetrestaurant i Oslo. Den ligger i Balchens gate 5 på Elisenberg i Bydel Frogner.

Stedet drives av Lars Erik Underthun, sølvvinner fra Bocuse d’Or i 1991. Feinschmecker hadde én stjerne i Michelinguiden fra 1991, men mistet stjernen i 2012.

## Referanser


## Eksterne lenker
* Feinschmeckers nettsider
Knut Rønbeck

**Knut Rønbeck** (født 19. juni 1949) er en norsk psykolog. Han er mye brukt som sakkyndig i barnefordelingssaker i rettsvesenet.

Rønbeck ble cand.psychol. i 1977 og tok doktorgraden i psykologi i 2008 med avhandlingen *Konflikt og forsoning – en evalueringsundersøkelse*, om barnefordeling i rettsapparatet.

## Referanser
Mercadier

**Mercadier** (død 10. april 1200) var en hensynsløs fransk leiesoldat fra Provence på slutten av 1100-tallet, og leder for *[[routiers]]* (leiesoldater, fra fransk *routier*, «selskap») i tjeneste hos Rikard I av England.

I 1183 nevnes Mercadier som en leder av en gruppe leiesoldater fra Brabant i sørlige Frankrike. Han gikk i Rikard Løvehjertes tjeneste i 1184, angrep og herjet landområdene til Aimar V av Limoges. I 1188 greide han å erobre hele 17 festninger fra greven av Toulouse. Han fulgte Rikard på det tredje korstoget, men kongen sendte ham tilbake da Filip II August, den franske kongen, forlot korstoget under henvisning til sykdom. Da Mercadier og hans soldater var tilbake på engelske områder i Frankrike (Angevin-riket) forsvarte de Rikards besittelser mens kongen selv ikke var tilstede.

Etter at Rikard kom tilbake fra Midtøsten og sitt fangenskap i Tyskland ble han fulgt av Mercadier overalt som sin militære høyrehånd, reiste og kjempet ved hans side. Kongen lovpriste Mercadiers handlinger og hensynsløse dyktighet i sine brev, og belønnet ham med eiendommer som var overtatt fra Ademar de Bainac i Limousin da denne hadde dødd uten å etterlate seg arvinger en gang rundt 1190. I løpet av de ulike krigene mellom Rikard og Filip II August av Frankrike kjempet Mercadier etter hverandre i Berry, Normandie, Flandern og Bretagne. 

Da Rikard ble dødelig såret i 1199 under beleiringen av den relativt ubetydelige festningen Château de Chalus-Chabrol var det Mercadiers egen feltlege som stelte kongen. Denne legen ble av kronikøren Roger av Hoveden beskrevet som «en slakter» som bidro til at kongen døde av koldbrann. Etter at kongen var død tok Mercadier hevn ved å storme festningen, henge forsvarerne og fikk den unge bueskytteren, som hadde skutt kongen, flådd levende og hengt, til tross for at kongen på sitt dødsleie hadde gitt gutten pardon.

Mercadier gikk deretter i tjeneste av Englands nye konge, Johan av England, og herjet blant annet Gascogne og byen Angers. Påskemandag den 10. april 1200 ble han myrdet mens han var på besøk i Bordeaux for å vise sin respekt for Rikard og Johans aldrende mor, Eleanora av Aquitaine, som førte Blanka av Castilla, sin datterdatter, fra Spania for å bli gift med kong Ludvig VIII av Frankrike. Den som til slutt tok livet av Mercadier var en soldat, ansatt av Brandin, en rivaliserende kaptein av leiesoldater, også i tjeneste hos kong Johan.

En av broene i Chateau-Gaillard er navngitt etter ham.

## Litteratur
**Mercadier*, i Bibliotheque de l'Ecole des Chartes, 1st series, t. iii., ss. 417-443.
*Verbruggen, J. F.: *The Art of Warfare in Western Europe during the Middle Ages from the Eighth Century* (Warfare in History), ss. 116-117*
Kai Sjøberg

**Kai Sjøberg** (1936–1994) var en norsk fotballspiller og friidrettsutøver. Han spilte for Skeid og Eidsvold Turn og fikk fire kamper og scoret ett mål for det . Han ble dessuten norgesmester på 400 meter hekk.

## Fotballkarrieren
### Skeid
Sjøberg ble hentet til Skeid i 1961, 25 år gammel, etter å ha scoret fem mål i en kamp for Hugin i lavere divisjoner. Han debuterte i Hovedserien den 19. mai 1961 i byderbyet mot Lyn. Sjøberg scoret begge Skeids mål i kampen, som endte 2–2.

I 1963 og 1965 vant Sjøberg cupfinalen med Skeid. Han var i 1966 også med på å ta klubbens hittil eneste seriegull. Sjøberg scoret 81 mål i løpet av 155 seriekamper for Skeid. I tillegg scoret han mange cupmål, blant annet hele seks mål da Skeid slo Raumnes & Årnes 15–0 i 1. runde 3. juni 1963.

Sjøberg var 195 cm høy og dermed en meget god hodespiller.

### Eidsvold Turn
Foran 1972-sesongen flyttet Sjøberg til Gullverket, der han hadde vokst opp, og meldte seg inn i Eidsvold Turn. I hans første sesong for klubben rykket den opp til nivå to. Sjøberg avsluttet sin karriere i Eidsvold IF, som han var med og spilte opp i 4. divisjon i 1976. Han spilte for Eisvold IF så sent som i 1980. 

## Friidrettskarrieren
Da Sjøberg som 15-åring flyttet med familien til Oslo, meldte han seg inn i friidrettsklubben Torodd. Han ble norgesmester på 400 meter hekk i 1956, tok sølv på distansen i 1957 og bronse i 1954 og 1959. Han deltok i 14 friidrettslandskamper for Norge.

## Referanser




## Eksterne lenker
* 
* Kai Sjøberg – Biografi på Skeid.no
Nick Griffin

**Nicholas John «Nick» Griffin** (født 1. mars 1959 i Barnet) er en britisk politiker, formann for British National Party og var medlem av Europaparlamentet som representant for Nordvest-England fra 2009 til 2014.

Han er utdannet jurist fra University of Cambridge med æresgrad av andre klasse. Han er også tidligere amatørbokser.

## Referanser


## Eksterne lenker
* 
* 
*
Honduras’ herrelandslag i fotball

**Honduras’ herrelandslag i fotball**, med kallenavnet «Los Catrachos», er fotballandslaget til Honduras og styres av Federación Nacional Autónoma de Fútbol de Honduras, som ble grunnlagt i 1951.

Honduras har deltatt i tre VM-sluttspill, i 1982, 2010 og 2014. I 1981 vant laget det nord- og mellomamerikanske mesterskapet. Honduras ble invitert til å delta i Copa América 2001, og endte med å ta tredjeplassen.

## Se også
* Honduras’ kvinnelandslag i fotball

## Eksterne lenker
* Federación Nacional Autónoma de Fútbol de Honduras
* Profil på FIFA.com
* Honduras under fotball-VM
* Liste over Honduras’ tropper under Fotball-VM
* Honduras' kamper
* RSSSFs liste over Honduras’ kamper
* RSSSFs liste over honduranske spillere
El Salvadors herrelandslag i fotball

**El Salvadors herrelandslag i fotball** er fotballandslaget til El Salvador og administreres av Federación Salvadoreña de Fútbol. Laget har deltatt i to VM-sluttspill: i 1970 og 1982. Det ble begge gangene slått ut i gruppespillet.

## Verdensmesterskapet i fotball
* 1930 til 1934 – *Deltok ikke i kvalifisering*
* 1938 til 1950 – *Trakk seg fra kvalifisering*
* 1954 til 1966 – *Deltok ikke i kvalifisering*
* 1970 – *Gruppespill*
* 1974 til 1978 – *Ikke kvalifisert*
* 1982 – *Gruppespill*
* 1986 til 2014 – *Ikke kvalifisert*

## Eksterne lenker
* 
* Fotballforbundets offisielle hjemmeside
* El Salvadors profil hos FIFA.com
Hermann Staudinger

**Hermann Staudinger** (født 23. mars 1881, død 8. september 1965) var en tysk kjemiker og professor i organisk kjemi. På 1920-tallet bevisste han at store molekyler eksisterte, og han la grunnlaget for utviklingen av blant annet gummi og plast. I 1953 fikk han Nobelprisen i kjemi for sitt arbeid innen polymer.

## Referanser


## Eksterne lenker
Relativsetning

En **relativsetning** er en underordna setning som modifiserer en nominalfrase. For eksempel, i setninga *Mannen som var der*, er nominalfrasen *mannen* modifisert av relativsetninga *som var der*.

I mange språk innledes relativsetninger med et relativt pronomen. Det vanligste relative pronomenet på norsk er *som*. Det fins imidlertid en rekke andre måter å danne relativsetninger på i ulike språk. Dersom setningen ikke har et slikt pronomen, kalles den for redusert relativsetning (*Mannen 
som
 jeg så på butikken, var full*).

## Eksterne lenker
*  SIL Glossary of linguistic terms – What is a relative clause?
Ingemar Hedenius-prisen

**Ingemar Hedenius-prisen** (På svensk: *Ingemar Hedenius-priset*) som er oppkalt etter filosofen Ingemar Hedenius, er en svensk pris som er utdelt årlig siden 2000 av foreningen Humanisterna. Prisen blir delt ut til en person eller organisasjon «som i foregående år har fremmet humanisme, rasjonalisme og vitenskapelig kunnskap i Sverige».

## Liste over prisvinnere

## Referanser


## Eksterne lenker
* Hedeniuspriset - prisvinnere
Kvensk språkråd

**Kvensk språkråd** er et organ som arbeider med rådgiving om kvensk språk. Det ble danna i april 2007, to år etter at kvensk fikk status som språk. Et prioritert emne er å opprette et standardisert skriftspråk basert på de ulike dialektene. Språkrådet er utnevnt av styret i Kvensk institutt.

Språkrådet behandler og sender normeringsforslag til Kvensk språkting, som er det organet som gjør endelige vedtak.

Lederen i Kvensk språkråd er Irene Andreassen, som også er statlig navnekonsulent for kvenske stedsnavn.

Det er ikke umulig at kvensk språkråd og kvensk språkting er blitt slått sammen.

## Referanser
Union for Europe of the Nations

**Union for Europe of the Nations** var en nasjonalkonservativ gruppering i Europaparlamentet i perioden 1999 til 2009. 

## Referanser


## Eksterne lenker
*
Kvensk språkting

**Kväänin kielitinka – Kvensk språkting** er et organ som gjør vedtak i normerings- og standardiseringsspørsmål for kvensk språk. 

Organet ble etablert i 2008 som et vedtaksorgan til det tidligere Kieliraati/Kvensk språkråd.

Medlemmene oppnevnes av styret til Kväänin institutti – Kvensk institutt, som administrerer organet, på grunnlag av innkomne forslag. Lederen per desember 2025 er Katriina Pedersen. 

Enkeltvedtakene språktinget gjør i normeringsspørsmål skal iverksettes i språkutviklingsarbeidet som gjøres ved Kvensk institutt.  
## Utgivelser
Konkret har språktingets arbeid blant annet resultert i tre grammatikkbøker:
* 
** 
* 

## Referanser

## Eksterne lenker
*
Tysklands forente storlosjer

**Tysklands forente storlosjer** (tysk: *Die Vereinigten Großlogen von Deutschland*) er en sammenslutning av fem storlosjer innenfor frimureriet i Tyskland, som er anerkjente som regulære av Englands forente storlosje. Forbundet består av omkring 470 losjer, er den største sammenslutning av frimurere i Tyskland, og har omkring 14.100 medlemmer.

Forbundets losjer tar kun opp menn som medlemmer, men har vennskapelige forbindelser med Den tyske storlosje for kvinner.

## Forbundets storlosjer

Den 19. juni 1949 ble *Tysklands forente storlosje* grunnlagt i Paulskirken i Frankfurt am Main ved at ni tidligere tyske storlosjer, samt en enkeltlosje fra et tiende frimurerforbund, sluttet seg sammen til én felles storlosje. Den nye storlosjen skiftet navn i 1958, og deretter i 1970, og kalles idag Den tyske storlosje av gamle, frie og anerkjente murere.

I 1958 dannet deretter denne nye storlosjen et forbund med Den tyske store landslosje, som var blitt grunnlagt i 1770. Forbundet fikk sitt nåværende navn i 1970, etter å ha blitt utvidet med ytterligere tre storlosjer.

De ulike storlosjene er autonome, og arbeider etter forskjellige høygrads-systemer. Overfor andre storlosjer, og overfor den tyske offentlighet, opererer de likevel med en felles All-Stormester og et felles senat bestående av representanter for alle fem storlosjene.

## All-Stormestre

## Litteratur
* Joachim Berger, Klaus-Jürgen Grün (Hrsg.): *Geheime Gesellschaft: Weimar und die deutsche Freimaurerei*, Katalog zur Ausstellung der Stiftung Weimarer Klassik im Schiller-Museum Weimar 21. Juni bis 31. Dezember 2002, Hanser Verlag, München 2002, ISBN 3-446-20255-2
*Klaus Jürgen Grün: *Philosophie der Freimaurerei. Eine interkulturelle Perspektive*, Interkulturelle Bibliothek 124, Traugott Bautz Verlag, Nordhausen 2006, ISBN 3-88309-329-7
*Helmut Reinalter: *Die Freimaurer*, 4. Auflage. Beck Verlag, München 2004, ISBN 3-406-44733-3 
*Tom Goeller: *Freimaurer. Aufklärung eines Mythos*, Berlin 2006, ISBN 3-89809-071-X
*Michael Kraus (Hrsg): *Die Freimaurer*, Salzburg 2007, ISBN 978-3-902404-40-4
*Jahrbuch 2008 der Vereinigten Großlogen von Deutschland – Bruderschaft der Freimaurer

## Eksterne lenker
* Storlosjeforbundets hjemmeside
Willy Olsen (skøyteløper)

**Willy Olsen** (født 28. februar 1950) er en norsk tidligere skøyteløper fra Tynset, i dag bosatt i Tylldalen.

Olsen ble junior-norgesmester i 1968 og vant 5000 meter i Allround-NM 1972. Internasjonalt ble han nummer 12 i Allround-VM på skøyter 1971, menn og Allround-VM på skøyter 1972, menn, samt nummer fem i Vinter-OL 1972.

Olsen ble med en del av de beste skøyteløperne i verden over i en nystartet og kortvarig profesjonell skøyteliga, ISSL (International Speed Skating League). Under ISSLs verdensmesterskap i 1973 i Göteborg kom han på 5.-plass sammenlagt, etter å ha blitt nr. 3 på 10&nbsp;000 meter. Det var ingenting å utsette hverken på resultatene eller konkurrentene kvalitetsmessig, men deltakelsen begrenset seg til fire nederlendere, tre nordmenn og en svenske.

## Personlige rekorder

## Referanser


## Eksterne lenker
*
Lengertz litteraturpris

**Lengertz litteraturpris** er en litteraturpris som utdeles ut årlig av Skånes hembygdsförbund til en skånsk hjembygdsforfatter. Prisen har blitt utdelt siden 1967 fra kulturfondet som ble innstiftet av William Lengertz.

## Liste over prisvinnere
Eventyrfilm

**Eventyrfilm** er en filmsjanger som omfatter underholdende spillefilmer med eventyrlig, det vil si fantasifull og spennende, handling. Betegnelsen tilsvarer det engelske «adventure films».

«Eventyrfilm» kan på norsk også brukes om filmer med handling fra folkeeventyr, men dekker vanligvis langt bredere enn det som på norsk forstås som eventyr.

## Eksempler
Betegnelsen «eventyrfilm» kan brukes om en rekke filmtyper, for eksempel virkelighetsfjerne actionfilmer og spenningsfilmer, science fiction- og fantasyfilmer, spektakulære skrekkfilmer, tegneseriefilmatiseringer og andre fantastiske filmdramaer der tallrike, overdrevent begivenhetsrike og merkelige hendelser står i sentrum. Undergrupper kan være handlingsmettede sjangerfilmer fra historiske perioder eller eksotiske miljøer, slik som piratfilmer, ridderfilmer eller filmer fra for eksempel fra gresk eller romersk oldtid. Eventyrdramaene har gjerne også karikerte skurker og en tydelig helt, i eldre eventyrfilmer særlig en maskert eller fektende eventyrer, på engelsk ofte kalt *swashbuckler*.

Påkostede eventyrfilmer med storslagne tablåer, visuelle effekter og mer eller mindre spennende handling har siden 1930-tallet vært særlig karakteristisk for den amerikanske filmproduksjonen i Hollywood.

### Nyere amerikanske eventyrfilmer
*Indiana Jones-filmene
*Jurassic Park-filmene
*Pirates of the Caribbean-filmene
*Filmene om Ringenes herre
*National Treasure-filmene

### Amerikanske eventyrfilmskapere
* Michael Curtiz
* John Huston
* George Lucas
* Steven Spielberg
* Raoul Walsh
* Robert Zemeckis

## Eksterne lenker
* De femti beste eventyrfilmene rangert av brukerne  hos Internet Movie Database
Medocostidae

* *[[Medocostes lestoni]]*

**Medocostidae** er en familie av insekter som tilhører tegene, en gruppe av nebbmunner. Disse tegene er rovdyr som suger ut kroppsvæsker fra ulike smådyr. 

Gruppen omfatter bare én kjent art, *[[Medocostes lestoni]]*, som er kjent fra Ghana og Kongo. 

## Utseende
*Medocostes lestoni* er en middelsstor (8 – 9 mm), flat, avlangt-oval, sterkt sklerotisert tege. Antennene består av fire ledd, det innerste er sylindrisk, ledd to stavformet, de to ytterste trådformede. Vingene er velutviklede, den membranøse delen av forvingen har tre lange celler ved roten, mange årer går ut fra disse. Beina er ikke særlig lange. Bare hunnen er kjent.

## Levevis
Lite synes å være kjent om biologien til denne arten, men det er sannsynlig at den er et rovdyr.
Den er funnet under barken på døde trær, der dens flate kroppsform gjør at den kan bevege seg temmelig fritt.

## Systematisk inndeling
Medocostidae ble tidligere gjerne regnet som en undergruppe av familien Nabidae.

* orden nebbmunner (Hemiptera)
** underorden **[[plantesugere]]** (Homoptera) (parafyletisk)
** underorden **[[teger]]** (Heteroptera) 
*** overfamilie **[[Cimicomorpha]]**
**** familie Medocostidae
***** *[[Medocostes lestoni]]* Štys, 1967

## Kilder

## Eksterne lenker
* 

* Norsk Entomologisk forening – for deg som vil lære mer om insekter.
Uavhengighet/Demokrati

**Uavhengighet/Demokrati** var en euroskeptisk gruppering i Europaparlamentet. Ved valget i 2009 falt gruppen under sperregrensen på 25 representanter, som da var kravet til å danne en gruppe i Europaparlamentet.

## Medlemmer

## Referanser


## Eksterne lenker
*
Han Huidi

**Keiser Han Hui** (kinesisk 漢惠帝; pinyin: *Hàn Huìdì*; 210 f.Kr-188 f.Kr), personlig navn **Liu Ying** ((劉盈; *Liú Yíng*) var det kinesiske Han-dynastiets andre keiser som regjerte fra 195 til hans død i 188 f.Kr. Han var den andre sønnen til den første keiseren, Han Gaozu, og enkekeiserinne Lü. Han blir vanligvis husket som en svak person som ble dominert av mora, keiserinne Lü, og som selv var snill og generøs, men som ikke klarte å unnslippe moras makt. Han forsøkte å redde den yngre halvbroren Liu Ruyi fra å bli myrdet av enkekeiserinne Lü, men misslyktes. Deretter henga han seg til drikking og kvinner i en relativt ung alder. Keiserinne Lü innsatte to av sønnene hans, Liu Gong og Liu Hong (sammen kjent som keiserne Shao av Han), sønnene til keiserens konkubin(er), da han døde uten noen utpekt etterkommer. Keiser Huis kone var keiserinne Zhang Yan, som var en niese til søsteren prinsesse Luyuan. Det var enkekeiserinne Lü som insisterte på dette ekteskapet, som ble et ekteskap uten barn.

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Fedrelandsforbundet – litauiske kristendemokrater

**Fedrelandsforbundet – litauiske kristendemokrater** (litauisk: **, TS-LKD) er et konservativt og kristendemokratisk politisk parti i Litauen. Partiet er landets ledende sentrum-høyreparti med en overveiende liberalkonservativ og kristendemokratisk, men også nasjonalt orientert og økonomisk liberal politikk.

## Historie
Partiet ble grunnlagt som «Fedrelandsforbundet – litauiske konservative» i mai 1993 av høyresiden i Sąjūdis, den politiske reformbevegelsen som ledet kampen for nasjonal uavhengighet i årene forut. En av bevegelsens grunnleggere, Vytautas Landsbergis, ble valgt til partiets første leder, en posisjon han beholdt frem til 2003. I 1996 gjorde Fedrelandsforbundet et svært godt valg til nasjonalforsamlingen Seimas med 40 % av stemmene og 70 mandater, men ble redusert til 8,6 % og 9 mandater i 2000. 

Etter at Litauen ble medlem av Den europeiske union i 2004, fikk Fedrelandsforbundet to mandater i Europaparlamentet. Ved valget til Seimas samme år fikk partiet 14,6 % av stemmene og 25 mandater. Samme år gikk Den litauiske union av politiske fanger og deporterte, Litauens høyreunion og Den litauiske nasjonalistiske union inn i partiet, og det byttet navn til «Fedrelandsforbundet (konservative, politiske fanger og kristendemokrater i eksil)». Den 11. mars 2008 gikk Litauiske kristendemokrater inn i Fedrelandsforbundet, og det offisielle navnet ble forkortet til «Fedrelandsforbundet – litauiske kristendemokrater». Med dette ble Fedrelandsforbundet landets største medlemsparti med mer enn 18&nbsp;000 medlemmer.

Ved parlamentsvalget i 2008 økte uttellingen til 19,7 % av stemmene og 45 mandater, og Kubilius – som hadde vært partiets leder siden 2003 – ble statsminister i en regjering bestående av Fedrelandsforbundet, Den liberale bevegelse, Unionen av liberale og sentrum samt Partiet for nasjonal gjenopplivelse. I juni 2011 opplevde Fedrelandsforbundet en splittelse, idet Den litauiske nasjonalistiske union brøt ut og tok tilbake sin status som selvstendig parti. Ved parlamentsvalget året etter gikk partiet tilbake til 15 % av stemmene og 33 mandater, og tapte regjeringsmakten til en koalisjon med Litauens sosialdemokratiske parti i spissen.

## Ledere
*1993–2003: Vytautas Landsbergis
*2003–2015: Andrius Kubilius
*2015–: Gabrielius Landsbergis

## Referanser


## Eksterne lenker
* 
*
Velocipedidae

* *[[Bloetomedes]]*
* *[[Costomedes]]*
* *[[Scotomedes]]*

**Velocipedidae** er en familie av insekter som tilhører tegene, en gruppe av nebbmunner. Disse tegene er trolig rovdyr som suger ut kroppsvæsker fra ulike smådyr. 

Gruppen omfatter 31 kjente arter fra Sørøst-Asia. 

## Utseende
Middelsstore (10 – 15 mm), flate, ovale teger. Hodet er ganske lite og har markert "hals". Sugesnabelen består av fire ledd, det tredje leddet er meget langt, de andre korte, og når til bakkanten av midt-hoftene. Fasettøynene er halvkuleformede og utstående. Punktøyne finnes. Oversiden er ganske kraftig punktert, men uten påfallende hår. Forvingen er noe utvidet sideveis. Den membranøse delen har tre korte basalceller, fra disse går det ut mange lengdeårer. Beina er temmelig lange, disse tegene er raske løpere. Det latinske navnet på familien betyr "kjappfot-lignende".

## Levevis
Velocipedidae lever i skog. Ingenting er kjent om biologien deres, men munndelenes form kan tyde på at de er rovdyr. De blir tiltrukket til lys og er trolig nattaktive.

## Systematisk inndeling
Velocipedidae ble tidligere gjerne regnet som en undergruppe av Nabidae. 

* orden nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie Velocipedidae
***** slekten *[[Bloetomedes]]* van Doesburg, 1970
***** slekten *[[Costomedes]]* van Doesburg, 2004
***** slekten *[[Scotomedes]]* Stål, 1873

## Kilder
* Schuh, R.T. og Slater, J.A. (1995). *True Bugs of the World. Family Velocipedidae*. http://books.google.no/books?id=wmSc-2KDmZ4C&pg=PA161&lpg=PA161&dq=Velocipedidae&source=bl&ots=6qEsn-3BhC&sig=tdrwtVWlqC7uCkBVabJqTkqVfUQ&hl=no&ei=GE0uSvbWIMyxsgbkvKy6CQ&sa=X&oi=book_result&ct=result&resnum=7
* Wyniger, D. (2008) New records of *Scotomedes alienus sikkimensis* (Hemiptera: Heteroptera: Velocipedidae) from Nepal. Acta Entomologica Musei Nationalis Pragae 48(2): 367-369. http://www.aemnp.eu/PDF/48_2/Wyniger_abstr.pdf

## Eksterne lenker
* 
* Norsk Entomologisk forening – for deg som vil lære mer om insekter.
Universitetsbiblioteket i Stavanger

**Universitetsbiblioteket i Stavanger** (**UBiS**) er en del av Universitetet i Stavanger (UiS); hovedbiblioteket ligger sentralt på universitetets campus.

UBiS er et offentlig bibliotek som er åpent for alle. I august 2015 ble UBiS Norges første døgnåpne universitetsbibliotek.

## Fire bibliotek
UBiS har 45 ansatte per 2023. Universitetsbiblioteket består av fire ulike bibliotek:
* Hovedbiblioteket på Ullandhaug som ligger i enden av Kjølv Egelands Hus. Biblioteket er døgnåpent for studenter og ansatte, og kan brukes av alle andre innenfor betjent åpningstid.
* Spesialbiblioteket i Bjergsted dekker fagområdene musikk og dans; målgruppen er studenter innen utøvende kunstfag
* Spesialbiblioteket på Arkeologisk Museum er åpent for ansatte, studenter og alle som er interessert i museets fagfelt
* Medisinsk og psykiatrisk bibliotek på Stavanger universitetssjukehus (SUS) har ansatte i Helse Stavanger HF som målgruppe

## Direktører
* 2013–2023: Gitte Kolstrup
* 2023–: Rune Sørsdal

## Referanser


## Eksterne lenker
I Love Wynona

**I Love Wynona** er et norsk band fra Trondheim. 

## Biografi
I Love Wynona har røtter helt tilbake til 2001, da Frode Sander Øien var ferdig med popgruppa Sanderfinger, og begynte å skrive låter til et helt nytt prosjekt. Det skulle imidlertid ta fire år før han traff på Vigdis Sjelmo (trommeslager i Dog & Sky og tidl. trommeslager i -phy), og disse bestemte seg for å sette i gang band sammen, basert på materialet Øien hadde jobbet med de foregående årene. De fikk etter hvert med seg Sjelmos bandkamerat Truls Lorentzen fra Dog & Sky på gitar, og bassist Ellen Ersfjord (som spilte med Sjelmo i -phy), og begynte raskt å teste ut ideer hos Håkon Gebhardt i hans Das Boot Studio på Dora. Det tok fire nye år før debutalbumet *[[A Beautiful Noise]]* var klar for utgivelse. Albumet ble utgitt på det dansk/norske plateselskapet MBO. 

## Medlemmer
*Frode Sander Øien – vokal, akustisk/elektrisk gitar, strykere, samples
*Even Granås – trommer
*Truls Lorentzen – elektrisk/akustisk gitar, fløyter
*Ellen Ersfjord – bassgitar, bakgrunnsvokal/vokal
*Einar Grinde – akustisk gitar
*Anders Langfjæran – elektronikk/samples

## Tidligere medlemmer
*Vigdis Sjelmo – trommer, perkusjon, glockenspiel

Bandet har i tillegg brukt følgende gjestemusikere:
**Lars Lien – bass på «Unbeautiful» og «Mercy For The Ghost», og all piano
**Snah (Motorpsycho) – live ambience samples

### Om medlemmene
*Frode Sander Øien var i perioden 1998-2000 aktiv som vokalist i popbandet Sanderfinger, som ga ut to kritikerroste album i perioden. Han er også forfatter, og romandebuterte i 2001 med *Fantastiske Pepsi Love*. Parallelt med utgivelsen av *A Beautiful Noise* ga han også ut roman nummer to; *Speed Til Frokost* (begge bøkene utgitt på Cappelen Damm). Øien har også skrevet tekster for scene og fjernsyn, og musikk til forskjellige oppsetninger og andre sammenhenger.
*Vigdis Sjelmo har vært trommeslager og perkusjonist i bandene -phy- og Dog & Sky, begge trondheimsbaserte. Hun deltok på -phy--plata *Lover Songs From Mars* i 2003 og på Dog & Skys *Lhasa Express* fra 2008.
*Truls Lorentzen har bidratt med gitarspill og mye annet rart på en hel del utgivelser, oppsetninger etc med base i Trondheim, og gjerne Svartlamon. Noen av bandene han har vært med i er Sanderfinger, Hærmætti Tysland Band, Dog & Sky og Syv Pistols. Andre prosjekter av forskjellig art er bl.a. gerilja-/performancebandet *The Four*, en populær barneteaterduo og mannskoret Svartlamon Hardkor.
*Ellen Ersfjord er det sist tilkomne medlemmet i bandet. Hun spilte sammen med Sjelmo i -phy-, der Ersfjord var bassist.

## Diskografi
**[[A Beautiful Noise]]* (2009)
**[[The Whiteroom Sessions]]* (2012)
Lido di Venezia

**Lido di Venezia** er en 18 km lang sandbanke i Veneziabukta. Øya har omtrent 20&nbsp;000 innbyggere og mange turister (hovedsakelig italienere) kommer hit om sommeren. Venezia filmfestival finner sted på Lido di Venezia hvert år i september. 

Øya har tre bosetninger. Selve Lido ligger i nord og her finnes Grand Hotel de Bains, Venezia Casino og Grand Hotel Excelsior. Malamocco, ligger i midten og var lenge den enaste bosetningen. En gang bodde dogen av Venezia her. Alberoni ligger sør på øyene og her ligger Fort San Nicolo og en golfbane.

Siden av øya som vender ut mot Adriaterhavet består hovedsakelig av en sandstrand der det stort sett ligger rekke på rekke med turisthoteller. Av hoteller her finnes Excelsior og Des Bains, scener for handlingen i Thomas Manns roman *[[Døden i Venedig]]*. Disse strendene er private, men på nord- og sørenden av øya er det to enorme, offentlige strender. 

Hjertet av øya er Gran Viale Santa Maria Elisabetta, en 700 meter lang og bred gate som går fra den ene til den andre siden av lagunen. Her ligger det hoteller, butikker og restauranter. Ved siden som vender mot lagunen finner man båter som går til Venezia og fastlandet. 

I 1202, ved begynnelsen av det fjerde korstoget, ble den benyttet som leir med telt til tusenvis av korsfarere, som ble blokkert her av venetianerne da de ikke kunne betale for de venetianske skipene de trengte for transport. 

## Eksterne lenker
* Satellittbilde av Lido på Google Maps